n_a

SIKU YA FURAHA

  Siku ya sherehe imewadia. Kadi za mwaliko zilikuwa zimetumwa mapema.
  Iliwekwa dhahiri shahiri kuwa, kama hukutumiwa kadi ya mwaliko
  hukupaswa kupeleka guu lako. Uhuni wa nzi, ulidhihirisha kuwa ingekuwa
  siku njema kwani siku njema huonekana asubuhi. Shamrashamra za siku ya
  kuzaliwa kwangu ziliendelea vyema kila mtu alikuwa amewajibika kina
  mama walikuja kumsaidia mama yangu kupika vyakula kama pilau kwa nyama
  ya kuku na viazi karoti na pojo pia supu. Watu walioalikwa wakaanza
  kują moja baada ya mwingine.

  Nilijawa na furaha murwa moyoni mwangu nilipomuona rafiki yangu wa
  kufa kupona aliyeitwe Neema. Nilikimbia na kumkumbatia. Alikuwa
  amekuja na rafikiye na baba yake. Niliwakaribisha kwa mikono miwili.
  Niliwapakulia wageni wote chakula kwa msaada wa Neema na rafikiye
  Rahab. Nilikaa karibu na Neema. Tulipomaliza kula kila mtu alipewa
  soda. Tukamaliza kisha kuwekewa muziki ili tukatike kidogo, kisha
  sherehe ianze. Mama, baba na dada yangu wakaja na keki sharubati na
  pia vitu vingine kama bisi, biskuti, peremende na vinginevyo.

  Watu wakasimama na wakaanza kuimba na kusherekea. Keki hiyo ilikuwa
  kubwa sana.

Ilikuwa na kilo mbili. Ilikuwa imerembeshwa ikarembeka, ilikuwa imejazwa
mapochopocho. Ilikuwa imepakwa rangi ya samawati, nyeupe na pinki.
Ilikuwa imeandikwa jina langu vyema. Kwa hati nadhifu dada yangu
alipatana na rafiki mpya. Aliyeitwa Stacy. Walikuwa wakiongea pamoja na
kwa sababu dadangu alikuwa na simu, pia Stacy , walibadilishana nambari
zao za simu. Kwa hivyo watakuwa wanaongea pamoja kwa simu.

  Nilianza kukata keki lakini kabla ya kuikata, palikuwa pamewekwa
  mshumaa ambao ulikuwa umeandikwa miaka ambayo nimekuwa. Niliambiwa
  nipulize. Nikamaliza kisha nikaanza kukata keki, watu waliimba wimbo,
  kata kata kata keki kata kata usiogope. Nilikuwa na maringo kidogo
  kama tausi. Pia nilikuwa na furaha kama mfalme.